Muxar handi

Muxar handia (Diplodus sargus), sargo izenarekin ere ezaguna, Sparidae familiako ur gaziko arraina da, ekialdeko Ozeano Atlantikoan eta Mediterraneo itsasoan bizi denaBauchot, M.-L. & J.-C. Hureau, 1986. Sparidae. 883-907. orr. A P.J.P. Whitehead, M.-L. Bauchot, J.-C. Hureau, J. Nielsen & E. Tortonese Fishes of the north-eastern Atlantic and the Mediterranean. 2. Lib UNESCO, Paris, Frantzia.. Euskal kostaldean ohikoa, arrantzatua izan ohi da, jatekoa baita. Arrain zapala da, zilar kolorekoa, batzuetan marra ilunagoekin gurutzatua.

 Banaketa 
Ur gutxiko bazterretan ibili ohi da, dauzkan hortz indartsuekin muskuiluak, lapak eta lanpernak jaten.

 Gastronomia 
Duen elikaduragatik, gustu fineko okela duen arraina da, eta Hasier Etxeberria gastronomoaren iritziz, bisiguaren oso antzekoa. Handia bada, bisigua bezala presta liteke labean edo sutegian. Txikia bada, olio-berakatzetan ondo frijitua.

 Erreferentziak 

Kategoria:Sparidae
Kategoria:Euskal Herriko itsas arrainak
Kategoria:Mediterraneoko arrainak
Kategoria:Hego Afrikako itsas arrainak
Kategoria:Afrikako itsas arrainak